User:Mohammad Uvais Misbahi

سراج اورنگ آبادی سراج اورنگ آبادی 11،مارچ 1712 ء کو اورنگ آباد میں پیدا ہوئے ،ان کا پورا نام سراج الدین ہے اور اورنگ آباد کی نسبت سے اورنگ آبادی سے مشہور ہوگئے۔ آپ ایک ہندوستانی صوفی شاعر تھے۔ والد کا نام سید درویش تھا، ان کا خاندان مذہبیت، علم و فضل اور فقر و درویشی کی وجہ سے عزت کی نگاہ سے دیکھا جاتا تھا۔ بارہ سال کی عمر تک تحصیل علم میں مصروف رہے۔ ان کے مرشد شاہ عبد الرحمن چشتی تھے۔ مرشد کے وصال کے صدمہ کے بعد سراج نے گوشہ نشینی اختیار کرلی۔ اور اسی دوران فارسی اساتذہ کے دیوانوں کا انتخاب شروع کیا اور 1169 ھ میں مکمل کرکے اس کا دیباچہ بھی لکھا اور اس مجموعہ کا نام "منتخب دیوان ہا" رکھا۔ ان کی شاعری اور بزرگی کی شہرت دور دور تک پھیل گئی تھی۔ ان کی غزلوں کا دیوان کلیات سراج ہے۔ کلیات سراج میں شامل مثنویوں میں مثنوی "بوستان خیال" کافی معروف ہے۔ غرضیکہ سراج نے سخن کی ہر صنف میں طبع آزمائی کی۔ سراج اورنگ آبادی کا انتقال 52 سال کی عمر میں بروز جمعہ 4 شوال 1177ھ مطابق 6 اپریل 1764ء کو اورنگ آباد میں ہوا۔